   لاهور (ويب ڊيسڪ) ڏکڻ آفريقا خلاف ون ڊي اسڪواڊ ۾ شامل سعود شڪيل جي زخمي ٿيڻ سبب سندس جاءِ تي آصف علي کي ون ڊي اسڪواڊ ۾ شامل ڪيو ويو آهي. نوجوان مڊل آرڊر بيٽسمين سعود شڪيل ڄنگهه ۾ انجري سبب ڏکڻ آفريقا خلاف ون ڊي سيريز کان ٻاهر ٿي ويو آهي. سليڪشن ڪميٽي مئنيجمينٽ سان صلاح مشوري کانپوءِ آصف علي کي متبادل رانديگر طور ون ڊي اسڪواڊ ۾ شامل ڪري ورتو آهي، جيڪو اڳ ئي ڏکڻ آفريقا ۽ زمبابوي خلاف ٽي ٽوئنٽي اسڪواڊ جو حصو آهي. سعود شڪيل زمبابوي خلاف قومي ٽيسٽ اسڪواڊ ۾ پڻ شامل آهي پر في الحال جو بحالي جي عمل مان گذرندو ۽ مڪمل صحتياب ٿي ويو ته ٽيسٽ سيريز کيڏندو.